
న్యూఢిల్లీ : పార్లమెంటు శీతాకాల సమావేశాలు శుక్రవారం ప్రారంభమయ్యాయి. లోక్సభ, రాజ్యసభ సంతాప తీర్మానాలను ఆమోదించి, నివాళులర్పించాయి. లోక్సభలో ప్రధాన మంత్రి నరేంద్ర మోదీ తన మంత్రివర్గంలోకి కొత్తగా చేరిన మంత్రులను సభకు పరిచయం చేశారు. లోక్సభలో సంతాప తీర్మానాలు, నివాళుల అనంతరం సభను వాయిదా వేశారు. లోక్సభ తిరిగి సోమవారం ఉదయం 11 గంటలకు ప్రారంభమవుతుంది.జేడీయూ బహిష్కృత నేత శరద్ యాదవ్ రాజ్యసభ సభ సభ్యత్వానికి అనర్హుడిగా ప్రకటించడంపై కాంగ్రెస్, తదితర ప్రతిపక్ష పార్టీలు ఆగ్రహం వ్యక్తం చేశాయి.మాజీ ప్రధాన మంత్రి మన్మోహన్ సింగ్ పాకిస్థాన్తో కుమ్మక్కయ్యారని ప్రధాని మోదీ చేసిన ఆరోపణలపై కాంగ్రెస్ ఆగ్రహం వ్యక్తం చేసింది. మోదీ క్షమాపణ చెప్పాలని డిమాండ్ చేస్తూ రాజ్యసభలో నోటీసు ఇచ్చింది. కాంగ్రెస్ నేత గులాం నబీ ఆజాద్ రాజ్యసభలో మాట్లాడుతూ పార్లమెంటు సభ్యునిగా శరద్ యాదవ్పై బహిష్కరణ వేటు వేయడంపై వివరణ ఇవ్వాలని డిమాండ్ చేశారు. రాజ్యసభనుంచి ఆయనను ఎందుకు బహిష్కరించారని ప్రశ్నించారు. ప్రతిపక్ష సభ్యులు వెల్లోకి ప్రవేశించి నినాదాలు చేశారు. రాజ్యసభ చైర్మన్ ఎం వెంకయ్య నాయుడు మాట్లాడుతూ అందరూ వెల్లోకి రావడం మంచిది కాదన్నారు. ఓఖీ తుపాను విధ్వంసంపై చర్చించాలని కోరారు. వెంకయ్య నాయుడు చేసిన విజ్ఞప్తిని ప్రతిపక్ష సభ్యులు పట్టించుకోకుండా నినాదాలను కొనసాగించారు. దీంతో సభను మధ్యాహ్నం 2.30 గంటల వరకు వాయిదా వేస్తున్నట్లు వెంకయ్య నాయుడు ప్రకటించారు.

newdhilly : paarlamentu sheethaakaala samavesalu sukravaaram praarambhamayyaayi. loksabha, rajyasabha santaapa teermaanaalanu aamodinchi, nivaalularpinchaayi. loksabhalo pradhaana mantri narendra modii tana mantrivargamloki kottagaa cherina mantrulanu sabhaku parichayam chesaru. loksabhalo santaapa teermaanaalu, nivaalula anantaram sabhanu vaayidaa vaesaaru. loksabha tirigi somavaram udayam 11 gantalaku praarambhamavutundi.jd bahishkruta netha sharad yadav rajyasabha sabha sabhyatvaaniki anarhudigaa prakatinchadampai congress, taditara pratipaksha paarteelu aagraham vyaktam chesaayi.maji pradhaana mantri manmohan sing paakisthaantho kummakkayyarani pradhaani modii chesina aaropanalapai congress aagraham vyaktam chesindi. modii kshamaapana cheppaalani demand chestu rajyasabhalo notisu ichindi. congress netha gulam nabi ajad rajyasabhalo maatlaadutuu paarlamentu sabhyunigaa sharad yaadavpai bahishkarana vetu veyadampai vivarana ivvaalani demand chesaru. raajyasabhanunchi aayananu enduku bahishkarinchaarani prasninchaaru. pratipaksha sabhyulu velloki pravesinchi ninaadaalu chesaru. rajyasabha chairman em venkayya nayudu maatlaadutuu andaruu velloki ravadam manchidi kaadannaaru. okhee tupaanu vidhvamsampai charchinchaalani koraru. venkayya nayudu chesina vignaptini pratipaksha sabhyulu pattinchukokunda ninaadaalanu konasaaginchaaru. deentho sabhanu madhyaahnam 2.30 gantala varaku vaayidaa vestunnatlu venkayya nayudu prakatinchaaru.